**Cunună peste lamele de vânt**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CUNUNĂ PESTE LAMELE DE VÂNT

Din cuvinte să-mpletesc

Vreau o gingașă cunună

Ție să ți-o dăruiesc

Ca pe cap să ți se pună

Precum cerul de albastru

Florile să o compună

Și cuvântul cel măiastru

Să o finiseze-n urmă

Flori cuvinte și idei

Într-o strânsă împletire

Să fie viața ei

Născută doar din iubire

Peste lamele de vânt

Florile să strălucească

Împletite din cuvânt

Toți cum ar vrea să-ntâlnească

Chiar și stele din cuvinte

Acum iată am adus

Ți le așez pe dinainte

Doar cu ochii toate-n sus

Vreau cu adâncă dibăcie

Să le leg cu ochii-n vânt

Un tezaur ea să fie

Sub acest unic cuvânt

Ca o candelă să fie

Dup-un gingaș asfințit

Pe-o cărare arămie

Pentru ochiul obosit

29 MAI 2017 balcon cluj